ঢাকা রেসিং
ঢাকা রেসিং ইসোফার্স লিমিটেড দ্বারা বিকাশিত ও প্রকাশিত একটি রেসিং ভিডিও গেম। এটি ঢাকার বিভিন্ন রাজপথের পটভূমিতে বানানো একক খেলোয়াড় ভিত্তিক রেসিং গেম। ২০০২ সালের ২ মার্চ এটির ডেমো সংস্করণ প্রকাশিত হয়েছিল, মাইক্রোসফট উইন্ডোজের অপারেটিং সিস্টেমের উপযোগী বাণিজ্যিক ও চূড়ান্ত সংস্করণটি বাংলাদেশ কম্পিউটার সোসাইটি (বিসিএস) কম্পিউটার মেলায় একই সাথে প্রথম প্রকাশ ও বাজারে আসে ২০০৩ সালের ১২ জানুয়ারি। এটি সেই মেলার সেরা পণ্যের পুরস্কার পেয়েছিল। এটি বাংলাদেশে প্রথম ত্রিমাত্রিক বা থ্রিডি গেম।